CELEX: 32019D0117
Language: da
Date: 2019-01-21 00:00:00
Title: Rådets afgørelse (EU) 2019/117 af 21. januar 2019 om den holdning, som på Den Europæiske Unions vegne skal indtages i det fælles råd, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, til vedtagelsen af forretningsordenen for tvistforebyggelse og -bilæggelse og adfærdskodeksen for voldgiftsmænd og mæglere

28.1.2019   
               
               
                  DA
               
               
                  Den Europæiske Unions Tidende
               
               
                  L 24/12
               
            
         RÅDETS AFGØRELSE (EU) 2019/117
         af 21. januar 2019
         om den holdning, som på Den Europæiske Unions vegne skal indtages i det fælles råd, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, til vedtagelsen af forretningsordenen for tvistforebyggelse og -bilæggelse og adfærdskodeksen for voldgiftsmænd og mæglere
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side (1) (»aftalen«) blev undertegnet af Unionen og dens medlemsstater den 10. juni 2016. Den er blevet anvendt midlertidigt mellem Unionen på den ene side og Botswana, Lesotho, Namibia, Eswatini og Sydafrika på den anden side siden den 10. oktober 2016 og mellem Unionen og Mozambique siden den 4. februar 2018.
                  
               
                     (2)
                  
                  
                     I henhold til aftalens artikel 102, stk. 1, skal det fælles råd have beføjelse til at træffe afgørelser vedrørende alle spørgsmål, der er omfattet af aftalen.
                  
               
                     (3)
                  
                  
                     I henhold til aftalens artikel 89, stk. 1, skal det fælles råd vedtage en forretningsorden og en adfærdskodeks for voldgiftsmænd og mæglere. Derfor skal det fælles råd på sit første møde vedtage en afgørelse om forretningsordenen for tvistforebyggelse og -bilæggelse og adfærdskodeksen for voldgiftsmænd og mæglere i henhold til aftalens del III.
                  
               
                     (4)
                  
                  
                     Det er hensigtsmæssigt at fastlægge den holdning, som på Unionens vegne skal indtages i det fælles råd til vedtagelsen af forretningsordenen for tvistforebyggelse og -bilæggelse og adfærdskodeksen for voldgiftsmænd og mæglere.
                  
               
                     (5)
                  
                  
                     Den holdning, som Unionen skal indtage i det fælles råd, bør derfor baseres på det udkast til afgørelse, der er knyttet til nærværende afgørelse —
                  
               VEDTAGET DENNE AFGØRELSE:
         
            Artikel 1
            Den holdning, som på Unionens vegne skal indtages i det fælles råd til vedtagelsen af forretningsordenen for tvistforebyggelse og -bilæggelse og adfærdskodeksen for voldgiftsmænd og mæglere, baseres på det udkast til afgørelse truffet af det fælles råd, der er knyttet til nærværende afgørelse.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 21. januar 2019.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  EUT L 250, af 16.9.2016, s. 3
         
      
      
         
            UDKAST TIL
            AFGØRELSE Nr. 2/2019 TRUFFET AF DET FÆLLES RÅD
            af …
            om vedtagelsen af forretningsordenen for tvistforebyggelse og -bilæggelse og adfærdskodeksen for voldgiftsmænd og mæglere
            DET FÆLLES RÅD HAR —
            under henvisning til den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side (»aftalen«), og særlig artikel 89, stk. 1, og artikel 100, 101 og 102 —
            VEDTAGET DENNE AFGØRELSE:
            
               Artikel 1
               Forretningsordenen for tvistforebyggelse og -bilæggelse som fastsat i bilag I til denne afgørelse vedtages herved.
            
            
               Artikel 2
               Adfærdskodeksen for voldgiftsmænd og mæglere som fastsat i bilag II til denne afgørelse vedtages herved.
            
            
               Artikel 3
               Denne afgørelse træder i kraft på dagen for vedtagelsen.
            
            
               Udfærdiget i …, den ….
               
                  
                     For det fælles råd
                  
                  
                     Handelsminister i
                  
                  
                     EU-repræsentant
                  
               
            
         
      
      
         
            BILAG I
            
               Forretningsorden for tvistforebyggelse og -bilæggelse
            
            
               Artikel 1
               Definitioner
               I denne forretningsorden og i overensstemmelse med aftalens del III (tvistforebyggelse og -bilæggelse) forstås ved:
               a)   »administrativt personale«: i forbindelse med en voldgiftsmand, personer, der arbejder under en voldgiftsmands ledelse og tilsyn, dog ikke assistenter
               b)   »rådgiver«: en person, som af en part er udpeget til at rådgive eller bistå den pågældende part i forbindelse med en voldgiftsprocedure
               c)   »aftalen«: den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, der blev undertegnet den 10. juni 2016
               d)   »voldgiftsmand«: et medlem af voldgiftspanelet
               e)   »voldgiftspanel«: et panel nedsat i henhold til aftalens artikel 80
               f)   »assistent«: en person, som efter mandat fra en voldgiftsmand og under dennes ledelse og tilsyn foretager undersøgelser for eller bistår den pågældende voldgiftsmand
               g)   »klagende part«: enhver part, som anmoder om nedsættelse af et voldgiftspanel i henhold til aftalens artikel 80
               h)   »dag«: en kalenderdag
               i)   »part«: en part i tvisten
               j)   »indklaget part«: den part, som angiveligt har overtrådt de i aftalens artikel 76 omhandlede bestemmelser, og
               k)   »repræsentant for en part«: en ansat eller enhver anden person, der er udpeget af et ministerium, en offentlig myndighed eller ethvert andet offentligt organ i en part, og som repræsenterer parten i forbindelse med en tvist, der falder ind under aftalen.
            
            
               Artikel 2
               Underretninger
               
                  1.   Anmodninger, meddelelser, skriftlige indlæg eller andre dokumenter fra voldgiftspanelet sendes til begge parter på samme tid.
                  Anmodninger, meddelelser, skriftlige indlæg eller andre dokumenter fra en part, som er rettet til voldgiftspanelet, sendes i kopi til den anden part på samme tid.
                  Anmodninger, meddelelser, skriftlige indlæg eller andre dokumenter fra en part, som er rettet til den anden part, sendes i kopi til voldgiftspanelet på samme tid, hvis det er relevant.
               
               
                  2.   De underretninger, der er omhandlet i stk. 1, sendes pr. e-mail, eller, hvis det er relevant, ved hjælp af et andet telekommunikationsmiddel, som giver bevis for fremsendelsen deraf. Medmindre andet bevises, anses en sådan underretning for at være modtaget på dagen for dens fremsendelse.
               
               
                  3.   Alle underretninger stiles til Generaldirektoratet for Handel i Europa-Kommissionen for Den Europæiske Union og til SADC-ØPA-landenes koordinator, som omhandlet i aftalens artikel 105.
               
               
                  4.   Mindre rent formelle fejl i anmodninger, meddelelser, skriftlige indlæg eller andre dokumenter vedrørende voldgiftspanelproceduren kan berigtiges ved indgivelse af et nyt dokument, hvori ændringerne klart er angivet.
               
               
                  5.   Hvis fristen for fremsendelse af et dokument er en officiel fridag i Europa-Kommissionen eller den eller de berørte SADC-ØPA-lande, anses dokumentet for at være modtaget den efterfølgende forretningsdag.
               
               
                  6.   Afhængigt af tvistens karakter sendes alle anmodninger og underretninger, som stiles til Udvalget for Handel og Udvikling, også i kopi til de andre relevante underudvalg, som er nedsat i henhold til aftalen.
               
            
            
               Artikel 3
               Udnævnelse af voldgiftsmænd
               
                  1.   Hvis en voldgiftsmand i henhold til aftalens artikel 80 udvælges ved lodtrækning, underretter formanden for Udvalget for Handel og Udvikling straks parterne om datoen, tidspunktet og stedet for lodtrækningen.
               
               
                  2.   Parterne kan være til stede ved lodtrækningen, og lodtrækningen foretages under overværelse af den eller de parter, der er til stede.
               
               
                  3.   Formanden for Udvalget for Handel og Udvikling underretter skriftligt hver af de personer, der er udvalgt til at fungere som voldgiftsmand, om vedkommendes udnævnelse. Hver af disse personer bekræfter sin disponibilitet over for begge parter senest fem dage fra den dato, hvor vedkommende blev underrettet om sin udnævnelse.
               
               
                  4.   Hvis den liste, der er omhandlet i aftalens artikel 94, ikke er udarbejdet eller ikke omfatter tilstrækkeligt mange navne på det tidspunkt, hvor der fremsættes en anmodning i medfør af aftalens artikel 80, stk. 3, vælges voldgiftsmændene ved lodtrækning blandt de personer, som den ene eller begge parter formelt har foreslået.
               
            
            
               Artikel 4
               Organisatorisk møde
               
                  1.   Medmindre parterne aftaler andet, mødes de med voldgiftspanelet senest 10 dage efter dets nedsættelse for at tage stilling til spørgsmål, som parterne eller voldgiftspanelet anser for relevante, herunder:
                  
                              a)
                           
                           
                              det vederlag, der skal udbetales til voldgiftsmænd, og godtgørelsen af deres udgifter i overensstemmelse med Verdenshandelsorganisationens (WTO) standarder
                           
                        
                              b)
                           
                           
                              det vederlag, der skal udbetales til assistenter, og som sammenlagt ikke må overstige 50 % af vederlaget betalt til voldgiftsmænd, eller
                           
                        
                              c)
                           
                           
                              tidsplanen for proceduren.
                           
                        
               
                  2.   Voldgiftsmændene og parternes repræsentanter kan deltage i mødet, jf. stk. 1, pr. telefon- eller videokonference.
               
            
            
               Artikel 5
               Kommissorium
               
                  1.   Medmindre parterne aftaler andet, er panelets kommissorium senest syv dage efter datoen for nedsættelsen af voldgiftspanelet:
                  
                              a)
                           
                           
                              i lyset af de relevante bestemmelser i aftalen, der angives af parterne, at undersøge det spørgsmål, der henvises til i anmodningen om nedsættelse af voldgiftspanelet
                           
                        
                              b)
                           
                           
                              at afgøre, om den anfægtede foranstaltning er forenelig med de bestemmelser, som er omhandlet i aftalens artikel 76, og
                           
                        
                              c)
                           
                           
                              at fremlægge en rapport i overensstemmelse med aftalens artikel 81 og 82.
                           
                        
               
                  2.   Hvis parterne enes om et andet kommissorium, underretter de voldgiftspanelet om det aftalte kommissorium inden for den frist, der er anført i stk. 1.
               
            
            
               Artikel 6
               Skriftlige indlæg
               Den klagende part afgiver sit skriftlige indlæg senest 20 dage efter datoen for nedsættelse af voldgiftspanelet. Den indklagede part afgiver sit skriftlige indlæg senest 20 dage efter datoen for den klagende parts afgivelse af det skriftlige indlæg.
            
            
               Artikel 7
               Voldgiftspanelets funktion
               
                  1.   Formanden for voldgiftspanelet leder alle panelets møder. Voldgiftspanelet kan bemyndige formanden til at træffe administrative og proceduremæssige afgørelser.
               
               
                  2.   Medmindre der i aftalens del III eller i denne forretningsorden er fastsat andet, kan voldgiftspanelet varetage sine opgaver på enhver vis, herunder pr. telefon, telefax eller computer.
               
               
                  3.   Kun voldgiftsmænd må deltage i voldgiftspanelets drøftelser, men voldgiftspanelet kan give voldgiftsmændenes assistenter tilladelse til at overvære disse.
               
               
                  4.   Det er alene voldgiftspanelets ansvar at udfærdige afgørelser eller rapporter, og denne opgave må ikke overdrages til andre.
               
               
                  5.   Hvis der opstår proceduremæssige spørgsmål, som ikke er omfattet af aftalens del III og bilagene hertil, kan voldgiftspanelet efter høring af parterne vedtage en hensigtsmæssig procedure, som er forenelig med disse bestemmelser.
               
               
                  6.   Hvis voldgiftspanelet finder, at der er behov for at ændre andre frister i forbindelse med sagsbehandlingen end de frister, der er fastsat i aftalens del III, eller for at foretage andre proceduremæssige eller administrative justeringer, underretter det skriftligt og efter samråd med parterne, parterne om grundene til ændringen eller justeringen og angiver den nye frist eller justering, der er behov for.
               
            
            
               Artikel 8
               Udskiftning af medlemmer
               
                  1.   Hvis en voldgiftsmand ikke kan deltage i proceduren, trækker sig tilbage eller skal udskiftes, udvælges en afløser i overensstemmelse med aftalens artikel 80, stk. 3.
               
               
                  2.   Når en part finder, at en voldgiftsmand ikke opfylder kravene i bilag II (adfærdskodeks for voldgiftsmænd og mæglere) og derfor bør udskiftes, underretter denne part den anden part herom senest 15 dage fra den dato, hvor den fik tilstrækkelige beviser for voldgiftmandens påståede manglende opfyldelse af kravene i nævnte bilag.
               
               
                  3.   Parterne rådfører sig med hinanden senest 15 dage efter underretningen af den anden part.
               
               
                  4.   Parterne underretter voldgiftsmanden om dennes påståede manglende opfyldelse, og de kan anmode voldgiftsmanden om at tage skridt til at afhjælpe den påståede manglende overholdelse. De kan også, hvis de er enige herom, fjerne voldgiftsmanden og vælge en ny voldgiftsmand i overensstemmelse med aftalens artikel 80.
               
               
                  5.   Hvis parterne ikke er enige om, at det er nødvendigt at udskifte en voldgiftsmand, som ikke er formand for voldgiftpanelet, kan de hver især anmode om, at spørgsmålet henvises til formanden for voldgiftspanelet, hvis afgørelse er endelig.
               
               
                  6.   Hvis formanden for voldgiftspanelet finder, at voldgiftsmanden ikke opfylder kravene i bilag II (adfærdskodeks for voldgiftsmænd og mæglere), udvælges den nye voldgiftsmand i overensstemmelse med aftalens artikel 80.
               
               
                  7.   Hvis parterne ikke er enige om, at det er nødvendigt at udskifte formanden, kan de hver især anmode om, at spørgsmålet henvises til et af de tilbageværende medlemmer på den i henhold til aftalens artikel 94 opstillede liste over personer, der er udvalgt til at fungere som formand for voldgiftspanelet. Formanden for Udvalget for Handel og Udvikling vælger vedkommendes navn ved lodtrækning. Den således udvalgte person skal træffe afgørelse om, hvorvidt formanden opfylder kravene i bilag II (adfærdskodeks for voldgiftsmænd og mæglere). Nævnte afgørelse er endelig.
                  Hvis formanden i henhold til afgørelsen ikke opfylder kravene i bilag II (adfærdskodeks for voldgiftsmænd og mæglere), udvælges den nye formand i overensstemmelse med aftalens artikel 80.
               
            
            
               Artikel 9
               Høringer
               
                  1.   Formanden for voldgiftspanelet underretter på grundlag af den tidsplan, der er fastsat i medfør af artikel 4, stk. 1, litra c), og efter samråd med parterne og de øvrige voldgiftsmænd, parterne om datoen, tidspunktet og stedet for høringen. Medmindre høringen ikke er åben for offentligheden, stiller den part, på hvis område høringen finder sted, disse oplysninger til rådighed for offentligheden.
               
               
                  2.   Medmindre parterne aftaler andet, afholdes høringen i Bruxelles, hvis den klagende part er et SADC-ØPA-land eller eventuelt Toldunionen for Det Sydlige Afrika (SACU), og i SADC-ØPA-landene, hvis den klagende part er Den Europæiske Union. Hvis tvisten vedrører en foranstaltning, der opretholdes af et SADC-ØPA-land, finder høringen sted i det pågældende land, medmindre landet senest 10 dage efter nedsættelsen af voldgiftspanelet skriftligt meddeler voldgiftspanelet, at der bør anvendes et andet mødested.
               
               
                  3.   Den indklagede part afholder udgifterne til den logistiske administration af høringen, herunder udgifterne til leje af mødelokalet i forbindelse med høringen. Sådanne omkostninger omfatter ikke udgifter til oversættelse eller tolkning og heller ikke udgifter i forbindelse med rådgivere, voldgiftsmænd, deres administrative personale og assistent (er) eller godtgørelsen til dem heraf.
               
               
                  4.   Voldgiftspanelet kan indkalde til yderligere høringer, hvis parterne er enige herom.
               
               
                  5.   Alle voldgiftsmænd skal være til stede under hele høringsforløbet.
               
               
                  6.   Medmindre parterne aftaler andet, kan følgende personer deltage i høringen, uanset om høringen er offentlig:
                  
                              a)
                           
                           
                              en parts repræsentanter
                           
                        
                              b)
                           
                           
                              rådgivere
                           
                        
                              c)
                           
                           
                              assistenter og administrativt personale
                           
                        
                              d)
                           
                           
                              tolke, oversættere og voldgiftspanelets retsskrivere og
                           
                        
                              e)
                           
                           
                              eksperter, som besluttet af voldgiftspanelet i henhold til aftalens artikel 90.
                           
                        
               
                  7.   Senest syv arbejdsdage inden en høring skal hver part give voldgiftspanelet og den anden part en liste med navnene på de personer, der på den pågældende parts vegne vil fremføre mundtlige anbringender eller indlæg under høringen, og på andre repræsentanter eller rådgivere, som vil deltage i høringen.
               
               
                  8.   I medfør aftalens artikel 89, stk. 2, skal voldgiftspanelets høringer være offentlige, medmindre voldgiftspanelet beslutter andet af sig selv eller på parternes anmodning.
               
               
                  9.   Voldgiftspanelet træffer i samråd med parterne afgørelse om passende logistiske ordninger og procedurer for at sikre, at offentlige høringer styres effektivt. Disse procedurer kan omfatte anvendelsen af live webbroadcasting og internt TV.
               
               
                  10.   Voldgiftspanelet gennemfører høringen på følgende måde, idet det sikres, at den klagende part og den indklagede part får tildelt lige meget tid til både anbringende og modanbringende:
                  
                               
                           
                           
                              Anbringende
                              
                                          a)
                                       
                                       
                                          den klagende parts anbringende
                                       
                                    
                                          b)
                                       
                                       
                                          den indklagede parts anbringende.
                                       
                                    
                        
                               
                           
                           
                              Modanbringende
                              
                                          a)
                                       
                                       
                                          den klagende parts replik
                                       
                                    
                                          b)
                                       
                                       
                                          den indklagede parts duplik.
                                       
                                    
                        
               
                  11.   Voldgiftspanelet kan stille spørgsmål til begge parter når som helst under høringen.
               
               
                  12.   Voldgiftspanelet sørger for, at der udarbejdes et referat af høringen, som fremsendes til parterne inden for en rimelig frist efter høringen. Parterne kan fremsætte bemærkninger til referatet, og voldgiftspanelet kan medtage disse bemærkninger i deres overvejelser.
               
               
                  13.   Senest 10 dage efter høringen kan hver part afgive et supplerende skriftligt indlæg vedrørende spørgsmål, der opstod under høringen.
               
            
            
               Artikel 10
               Skriftlige forespørgsler
               
                  1.   Voldgiftspanelet kan under sagsbehandlingen når som helst rette skriftlige forespørgsler til en eller begge parter. Forespørgsler rettet til den ene part sendes i kopi til den anden part.
               
               
                  2.   Hver part fremsender en kopi af partens besvarelser af voldgiftspanelets forespørgsler til den anden part. Den anden part skal have mulighed for at fremsætte skriftlige bemærkninger til partens besvarelser senest syv dage efter fremsendelsen af denne kopi.
               
            
            
               Artikel 11
               Fortrolig behandling af oplysninger
               
                  1.   Hver af parterne og voldgiftspanelet behandler de oplysninger, som den anden part har forelagt voldgiftspanelet og udpeget som fortrolige, som sådanne. Når en part forelægger voldgiftspanelet et skriftligt indlæg, som indeholder fortrolige oplysninger, skal denne også, senest 15 dage derefter, forelægge et indlæg uden de fortrolige oplysninger, der kan gøres tilgængeligt for offentligheden.
               
               
                  2.   Intet i denne forretningsorden forhindrer en part i at offentliggøre erklæringer vedrørende egne holdninger, hvis den pågældende part, når der henvises til oplysninger forelagt af den anden part, ikke offentliggør oplysninger, som den anden part har udpeget som fortrolige.
               
               
                  3.   Voldgiftspanelet mødes for lukkede døre, hvis en parts indlæg og anbringender indeholder fortrolige forretningsoplysninger. Parterne holder voldgiftspanelets høringer fortrolige, når de afholdes for lukkede døre.
               
            
            
               Artikel 12
               Ex-parte-kontakter
               
                  1.   Voldgiftspanelet må ikke mødes eller kommunikere med en part i den anden parts fravær.
               
               
                  2.   En voldgiftsmand må ikke i de andre voldgiftsmænds fravær drøfte aspekter af de forhold, der er genstand for sagen, med den ene eller begge parter.
               
            
            
               Artikel 13
               Amicus curiae-indlæg
               
                  1.   Medmindre parterne aftaler andet senest fem dage efter datoen for nedsættelse af voldgiftspanelet, kan voldgiftspanelet modtage uanmodede skriftlige indlæg fra en fysisk eller juridisk person, der er etableret på en parts område, og som er uafhængig af parternes regeringer, forudsat at de:
                  
                              a)
                           
                           
                              modtages af voldgiftspanelet senest 10 dage efter nedsættelsen af voldgiftspanelet
                           
                        
                              b)
                           
                           
                              er direkte relevante for et faktuelt eller retligt spørgsmål under behandling ved voldgiftspanelet
                           
                        
                              c)
                           
                           
                              indeholder en beskrivelse af den person, der indgiver indlægget, herunder for en fysisk person vedkommendes nationalitet og for en juridisk person dens etableringssted, arten af dens aktiviteter, dens retlige status, generelle mål og dens finansieringskilde
                           
                        
                              d)
                           
                           
                              beskriver den særlige interesse, som den pågældende person har i voldgiftspanelets arbejde, og
                           
                        
                              e)
                           
                           
                              er affattet på de sprog, som parterne har valgt, jf. artikel 15, stk. 1 og 2, i denne forretningsorden.
                           
                        
               
                  2.   Indlæggene skal tilsendes parterne med henblik på bemærkninger. Parterne kan fremsætte bemærkninger til voldgiftspanelet senest 10 dage efter fremsendelsen.
               
               
                  3.   Voldgiftspanelet opregner i sin rapport alle de indlæg, som det har modtaget i henhold til denne artikels stk. 1. Voldgiftspanelet har ikke pligt til i sin rapport at behandle de anbringender, der fremføres i sådanne indlæg, men hvis det gøres, skal der også tages hensyn til eventuelle bemærkninger fremsat af parterne i henhold til stk. 2 i denne artikel.
               
            
            
               Artikel 14
               Hastesager
               I hastesager som omhandlet i aftalens del III justerer voldgiftspanelet efter samråd med parterne, hvis det er relevant, de frister, der er omhandlet i denne forretningsorden. Voldgiftspanelet meddeler parterne disse justeringer.
            
            
               Artikel 15
               Oversættelse og tolkning
               
                  1.   Under de i aftalens artikel 77 omhandlede konsultationer og senest på det i artikel 4, stk. 1, i denne forretningsorden omhandlede møde bestræber parterne sig på at nå til enighed om et fælles arbejdssprog til brug for voldgiftsforhandlingerne.
               
               
                  2.   Hvis parterne ikke kan nå til enighed om et fælles arbejdssprog, finder bestemmelserne i aftalens artikel 91, stk. 2, anvendelse.
               
               
                  3.   Den indklagede part sørger for tolkning af mundtlige indlæg til de sprog, parterne har valgt.
               
               
                  4.   Voldgiftspanelets rapporter og afgørelser affattes på det eller de sprog, parterne har valgt. Hvis parterne ikke er nået til enighed om et fælles arbejdssprog, affattes midtvejs- og voldgiftspanelets endelige rapport på et af WTO's arbejdssprog.
               
               
                  5.   Parterne kan hver især fremsætte bemærkninger til nøjagtigheden af en oversat udgave af et dokument, der er udarbejdet i henhold til denne forretningsorden.
               
               
                  6.   Parterne afholder hver især udgifterne til oversættelse af deres skriftlige indlæg. Udgifterne til oversættelse af en kendelse fordeles ligeligt mellem parterne.
               
            
            
               Artikel 16
               Andre procedurer
               De frister, der er fastsat i denne forretningsorden, justeres i overensstemmelse med de særlige frister, der er fastsat for voldgiftspanelets vedtagelse af en rapport eller afgørelse i forbindelse med procedurer i henhold til aftalens artikel 84, 85, 86 og 87.
            
         
      
      
         
            BILAG II
            
               Adfærdskodeks for voldgiftsmænd og mæglere
            
            
               Artikel 1
               Definitioner
               I denne adfærdskodeks forstås ved:
               a)   »administrativt personale«: i forbindelse med en voldgiftsmand, personer, der arbejder under en voldgiftsmands ledelse og tilsyn, dog ikke assistenter
               b)   »assistent«: en person, som efter mandat fra en voldgiftsmand og under dennes ledelse og tilsyn foretager undersøgelser for eller bistår den pågældende voldgiftsmand
               c)   »kandidat«: en person, hvis navn står på den i aftalens artikel 94 omhandlede liste over voldgiftsmænd, og som overvejes valgt til voldgiftsmand i henhold til aftalens artikel 80
               d)   »mægler«: en person, der er blevet udvalgt til mægler i overensstemmelse med aftalens artikel 78
               e)   »medlem« eller »voldgiftsmand«: et medlem af et voldgiftspanel, der er nedsat i henhold til aftalens artikel 80.
            
            
               Artikel 2
               Overordnede principper
               
                  1.   For at bevare integriteten og upartiskheden i tvistbilæggelsesordningen skal hver kandidat og voldgiftsmand:
                  
                              a)
                           
                           
                              gøre sig bekendt med denne adfærdskodeks
                           
                        
                              b)
                           
                           
                              være uafhængig og upartisk
                           
                        
                              c)
                           
                           
                              undgå direkte eller indirekte interessekonflikter
                           
                        
                              d)
                           
                           
                              undgå utilbørlig adfærd og adfærd, der kan give indtryk af utilbørlig eller partisk adfærd
                           
                        
                              e)
                           
                           
                              iagttage en høj adfærdsstandard, og
                           
                        
                              f)
                           
                           
                              ikke påvirkes af egne interesser, udefra kommende pres, politiske overvejelser, offentlige protester, loyalitet over for en part eller frygt for kritik.
                           
                        
               
                  2.   En voldgiftsmand må ikke hverken direkte eller indirekte påtage sig nogen forpligtelse eller acceptere nogen fordel, som på nogen måde ville være til hinder for eller give indtryk af at være til hinder for, at vedkommende udfører sine opgaver korrekt.
               
               
                  3.   En voldgiftsmand må ikke udnytte sin stilling som medlem af voldgiftspanelet til at fremme personlige eller private interesser. En voldgiftsmand skal undgå handlinger, som kan give det indtryk, at andre befinder sig i en særlig position med hensyn til at påvirke voldgiftsmanden.
               
               
                  4.   En voldgiftsmand må ikke lade tidligere eller eksisterende finansielle, forretningsmæssige, faglige, personlige eller sociale forbindelser eller forpligtelser påvirke sin adfærd eller dømmekraft.
               
               
                  5.   En voldgiftsmand skal undgå at etablere forbindelser eller erhverve finansielle interesser, som kan formodes at påvirke vedkommendes upartiskhed, eller som med rimelighed kan formodes at give indtryk af utilbørlig eller partisk adfærd.
               
               
                  6.   En voldgiftsmand varetager sit hverv uden at modtage eller søge instrukser fra nogen regeringer, internationale statslige organisationer, internationale ikke-statslige organisationer eller private kilder, og må ikke være indtrådt i en tidligere fase af den tvist, de har fået tildelt.
               
            
            
               Artikel 3
               Oplysningspligt
               
                  1.   En kandidat, der er anmodet om at tjene som voldgiftsmand, skal forud for bekræftelsen af sin udnævnelse til voldgiftsmand i henhold til aftalens artikel 80 oplyse om interesser, forbindelser eller forhold, som kan formodes at påvirke vedkommendes uafhængighed eller upartiskhed, eller som med rimelighed kan formodes at give indtryk af utilbørlig eller partisk adfærd i forbindelse med sagsbehandlingen.
               
               
                  2.   En kandidat skal derfor gøre enhver rimelig indsats for at få kendskab til sådanne eventuelle interesser, forbindelser og forhold, herunder finansielle interesser, faglige interesser eller ansættelses- eller familiemæssige interesser.
               
               
                  3.   En voldgiftsmand har i henhold til stk. 1 en vedvarende forpligtelse til at oplyse om sådanne eventuelle interesser, forbindelser eller forhold, der måtte komme frem på et hvilket som helst trin i forbindelse med sagsbehandlingen.
               
               
                  4.   En kandidat eller en voldgiftsmand videregiver oplysninger til Udvalget for Handel og Udvikling med henblik på parternes gennemgang deraf om spørgsmål vedrørende faktiske eller potentielle overtrædelser af denne adfærdskodeks, lige så snart vedkommende får kendskab til de pågældende forhold.
               
            
            
               Artikel 4
               Voldgiftsmænds opgaver
               
                  1.   En voldgiftsmand skal efter bekræftelsen af sin udnævnelse være til rådighed til at udføre sine opgaver og skal udføre dem omhyggeligt og hurtigt under hele sagsbehandlingen og udvise loyalitet og rettidig omhu.
               
               
                  2.   En voldgiftsmand må kun behandle de spørgsmål, der rejses i forbindelse med sagsbehandlingen, og som har betydning for afgørelsen, og må ikke overdrage denne opgave til andre.
               
               
                  3.   En voldgiftsmand skal træffe alle nødvendige foranstaltninger for at sikre, at vedkommendes assistenter og administrative personale er bekendt med og opfylder forpligtelserne i artikel 2, 3, 4 og 6 i denne adfærdskodeks.
               
            
            
               Artikel 5
               Tidligere voldgiftsmænds forpligtelser
               
                  1.   Alle tidligere voldgiftsmænd skal undgå handlinger, der kan give det indtryk, at de var partiske under varetagelsen af deres opgaver eller drog fordel af voldgiftspanelets afgørelse.
               
               
                  2.   Alle tidligere voldgiftsmænd skal opfylde forpligtelserne fastsat i artikel 6 i denne adfærdskodeks.
               
            
            
               Artikel 6
               Fortrolig behandling af oplysninger
               
                  1.   En voldgiftsmand må ikke på noget tidspunkt videregive ikke-offentlige oplysninger om sagsbehandlingen eller om forhold, som vedkommende har fået kendskab til i forbindelse med den sagsbehandling, som vedkommende er blevet udpeget til. En voldgiftsmand må under ingen omstændigheder videregive eller gøre brug af sådanne oplysninger til at opnå personlige fordele eller fordele for andre eller til at skade andres interesser.
               
               
                  2.   En voldgiftsmand må ikke videregive oplysninger om en afgørelse, som voldgiftspanelet har vedtaget, eller om dele deraf, før den er offentliggjort.
               
               
                  3.   En voldgiftsmand må ikke på noget tidspunkt videregive oplysninger om et voldgiftspanels drøftelser eller om voldgiftsmænds synspunkter og heller ikke afgive udtalelser om den sagsbehandling, som vedkommende er blevet udpeget til, eller om de omtvistede spørgsmål i forbindelse med sagsbehandlingen.
               
            
            
               Artikel 7
               Udgifter
               Voldgiftsmænd fører regnskab med og udarbejder en endelig opgørelse over den tid, de har anvendt til sagsbehandlingen, og de hertil medgåede udgifter samt den tid og de udgifter, deres assistenter og administrative personale har anvendt og haft.
            
            
               Artikel 8
               Mæglere
               Denne adfærdskodeks gælder tilsvarende for mæglere.